Ahmet Özyürek

Ahmet Özyürek () — siyasətçi; Türkiyə Böyük Millət Məclisinin 27 və 28-ci çağırışlarının deputatı.

 Həyatı 
Ahmet Özyürek 1964-cü ildə Sivas ilinin Kangal ilçəsində anadan olub. İbtidai, orta və lisey təhsilini İstanbulda alıb. Beynəlxalq Vizyon Universiteti Hüquq Bölməsindən məzun olub.

Sivasspor İdman Klubunda rəhbər vəzifələrdə çalışıb. Sivaslılar Dərnəyi, Sivaslılar Vəqfi və Kangallılar Dərnəyinin üzvü olub, vəzifələrdə təmsil olunub. Xaricdə ictimai və özəl sahələrdə inşaat layihələrinin rəhbəri olub.

Uzun illərdir MHP üzvüdür. 2002-2018-ci illərdə MHP İstanbul il şöbəsinin sədr müavini olub. 2018 və 2021-ci illərdə MHP İdarə Heyətinin üzvü seçilib.

2018 və 2023-cü illərdə MHP namizədi olaraq Sivas ilindən Türkiyə Böyük Millət Məclisinin 27 və 28-ci çağırışlarının deputatı seçilib.

İngiliscə bilir. Evli və 2 uşaq atasıdır.

 İstinadlar 

Kateqoriya:TBMM XXVII çağırış deputatları
Kateqoriya:TBMM XXVIII çağırış deputatları